Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 04.11.2014.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 03.06.2014 a 25.08.2014.
03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.
04)	Návrh na zrušenie VZN č. 3/2013, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2014 a Návrh VZN č. .../2014, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2015.
05)	Návrh VZN MČ Bratislava – Podunajské Biskupice č. .../2014 zo dňa 04.11.2014 o podmienkach predaja výrobkov a poskytovania služieb na trhových miestach na území MČ Bratislava – Podunajské Biskupice.
06)	Monitorovacia správa o plnení programového rozpočtu MČ Bratislava – Podunajské Biskupice k 30.06.2014.
07)	Úprava programového rozpočtu č. 4 MČ Bratislava – Podunajské Biskupice na rok 2014.
08)	Návrh rozpočtu MČ Bratislava – Podunajské Biskupice na obdobie rokov 2015 – 2017. 
09)	Prenájom tepelno-technických zariadení Bytového podniku PB, s.r.o.
10)	Návrh na schválenie nájmu služobného bytu v priestoroch ZŠ Podzáhradná na dobu určitú do 31.08.2015 s možnosťou predĺženia nájmu, v prípade predĺženia pracovného pomeru v prospech Milana Rapča, ktorý pracuje v ZŠ Podzáhradná ako školník.
11)	Návrh na zrušenie uznesenia č. 124/2010-2014 zo zasadnutia MiZ MČ Bratislava – Podunajské Biskupice a návrh nájmu nebytových priestorov v ZS na Lotyšskej ul.č. 1 o výmere 53,19 m2 na dobu určitú do 31.12.2018 v k.ú. Podunajské Biskupice formou obchodnej verejnej súťaže v zmysle § 9a zákona č. 258/2009 zo dňa 16.06.2009.
12)	Návrh na predĺženie bezplatného užívania časti nebytových priestorov o výmere 152,35 m2 na dobu určitú do 30.04.2020 v objekte bývalých detských jaslí na Latorickej ul.č. 4 v prospech občianskeho združenia Materské centrum Podunajské Biskupice.
13)	Nájom pozemku parc.č. 4080/4 – záhrady na Popradskej ul. o výmere 397 m2 na dobu neurčitú v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.06.2009 podľa § 9a v prospech Ladislava Fröhlicha, Znievska 6, 851 06 Bratislava, ako víťazovi obchodnej verejnej súťaže.

02)

14)	Návrh prechodu nájmu pozemkov parc.č. 5008/2 – záhrada o výmere 119 m2, parc.č. 5009/1 – zastavané plochy a nádvoria o výmere 256 m2, parc.č. 5009/2 – zastavané plochy a nádvoria o výmere 55 m2 na dobu neurčitú na Kovovej ul.č. 9945/10, k.ú. Podunajské Biskupice v prospech: Helena Šarköziová, Bodrocká 5049/18, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
15)	Návrh prechodu nájmu nebytových priestorov a spoločných priestorov o celkovej výmere 114,90 m2 na dobu určitú do 31.12.2018 v ZS na Lotyšskej ul.č. 1, k.ú. Podunajské Biskupice v prospech: LEKÁREŇ V KRUHU, s.r.o., IČO: 44 470 291, RNDr. Pavel Rác – konateľ, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
16)	Návrh na zvýšenie výmery časti pozemku parc.č. 5543/1 o výmere 8 m2 ako manipulačného priestoru za účelom predaja kvetín pred predajným stánkom na trhovisku na Latorickej ul., k. ú. Podunajské Biskupice.
17)	Informácia o nájme nebytových priestorov nachádzajúcich sa v ZŠ v zriaďovateľskej pôsobnosti MČ Bratislava – Podunajské Biskupice na školský rok 2014/2015 ku dňu 08.10.2014.
18)	Informatívna správa o množstvách vyťažených štrkopieskov v zmysle Zmluvy č. 076 07 11 3 33 o nájme pozemku zo dňa 31.08.2011 so spoločnosťou SEHRING BRATISLAVA, s.r.o., IČO: 35 762 021.
19)	Vyhodnotenie priebehu a údržby verejnej a cestnej zelene v r. 2014 a návrh koncepcie údržby na rok 2015.
20)	Návrh Operačného plánu zimnej údržby miestnych komunikácií III. a IV. Triedy na území MČ Bratislava – Podunajské Biskupice na obdobie od 01.12.2014 do 28.02.2015.  
21)	Návrh na poskytnutie finančného príspevku pri narodení dieťaťa.
22)	Návrh na schválenie dodatkov k zmluvám o poskytovaní stravovania pre dôchodcov.
23)	Návrh na určenie sobášnych dní, obradnej miestnosti a doby pri uzatváraní manželstva na rok 2015.
24)	Návrh plánu kultúrnych podujatí na rok 2015.
25)	Návrh plánu činnosti Miestnej knižnice Podunajské Biskupice na rok 2015.
26)	Rámcový plán práce MiZ MČ Bratislava – Podunajské Biskupice na rok 2015.
27)	Rôzne.
28)	Interpelácie poslancov.
29)	Záver.

Informácie:	a) 	Čerpanie finančných prostriedkov z neinvestičného fondu
				Generácia 3000, n.f.
			b)	Informácia o počtoch žiakov ZŠ a MŠ v MČ Bratislava
				- Podunajské Biskupice k 15.09.2014.
			c)	Možnosti rozšírenia kapacít materských škôl.
				d)	Informácia o rozšírení parkovacích miest na území
					MČ Bratislava – Podunajské Biskupice.

03)

k bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. V rámci svojho úvodného slova poďakovala všetkým poslancom za  ich prácu pre mestskú časť počas celého volebného obdobia rokov 2010 – 2014 a odovzdala poslancom pamätné plakety na toto volebné obdobie. Za poslanecký klub SMER-SD poďakoval starostke mestskej časti za úspešnú spoluprácu poslanec Dej. 
Starostka mestskej časti skonštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Adamec. Následne dala hlasovať o predloženom programe rokovania, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 415/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania
za: 14 – jednomyseľne

2. 	návrhovú komisiu v zložení: 	         	Ján Duranský, Olívia Falanga Wurster, 
Rozália Múčková;
za: 14 – jednomyseľne

3.	overovateľov zápisnice:  		Zoltán Szabó, František Chmelíček.
za: 14 – jednomyseľne

k bodu 02)		Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 03.06.2014 a 25.08.2014.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 416/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach:
a)	dňa 03.06.2014
b)	dňa 25.08.2014.

za: 14 – jednomyseľne
04)

k bodu 03)		Správa o výsledku kontrolnej činnosti miestnej kontrolórky MČ Bratislava – Podunajské Biskupice.

Materiál uviedla miestna kontrolórka Ing. Györgyová. Po otvorení diskusie poslanec Dej požiadal, aby v prípade vykonania ďalšej kontroly ohľadne predaja pozemkov bola tabuľka uvedená na str. 4 rozšírená o stĺpec „forma predaja“. Tento návrh prijala predkladateľka autoremedúrou a miestne zastupiteľstvo bez ďalšej diskusie prijalo

	UZNESENIE č. 417/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e

	Správu o výsledku kontrolnej činnosti miestnej kontrolórky MČ Bratislava – Podunajské Biskupice bez pripomienok.

za: 14 – jednomyseľne

k bodu 04)		Návrh na zrušenie VZN č. 3/2013, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2014 a Návrh VZN č. .../2014, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2015.

Materiál uviedla starostka mestskej časti PhDr. Ožvaldová, ktorá vo svojom úvodnom slove dôsledne vysvetlila systém financovania materských škôl a školských zariadení. Po otvorení diskusie poslankyňa Čierna skonštatovala, že podmienky v predloženom všeobecne záväznom nariadení sú primerané. Navrhla však zamyslieť sa nad rozšírením kapacít materských škôl a nad možnosťami zateplenia objektov materských škôl. Starostka mestskej časti reagovala s tým, že mestská časť už do zásobníka na programovacie obdobie 2014 – 2020 dala požiadavku o dotáciu vo výške 500 tis. Eur na rozšírenie kapacít materských škôl, ktoré by mali byť reálne v II. štvrťroku 2015. Miestne zastupiteľstvo bez ďalšej diskusie prijalo

	UZNESENIE č. 418/2010-2014
Miestne zastupiteľstvo Mestskej časti Bratislava – Podunajské Biskupice

A.	r u š í
Všeobecne záväzné nariadenie č. 3/2013, ktorým sa určuje výška finančných prostriedkov, určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti Mestskej časti Bratislava – Podunajské Biskupice na rok 2014, ktoré bolo prijaté s účinnosťou od 15.1.2014,

05)

B.	s c h v a ľ u j e
Všeobecne záväzné nariadenie č. 3/2014, ktorým sa určuje výška finančných prostriedkov, určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti Mestskej časti Bratislava – Podunajské Biskupice na rok 2015 s účinnosťou od 1.1.2015,

C.  u k l a d á
prednostke miestneho úradu zabezpečenie platnosti Všeobecne záväzného nariadenia č. 3/2014, ktorým sa určuje výška finančných prostriedkov, určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti Mestskej časti Bratislava – Podunajské Biskupice na rok 2015 s účinnosťou od 1.1.2015.

za: 14 – jednomyseľne

k bodu 05)		Návrh VZN MČ Bratislava – Podunajské Biskupice č. .../2014 zo dňa 04.11.2014 o podmienkach predaja výrobkov a poskytovania služieb na trhových miestach na území MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. V rámci diskusie poslankyňa Jégh upozornila, že v § 4 uvedený cintorín na Mramorovej ulici má oficiálnu adresu cintorín na Šamorínskej ulici. Na základe tejto pripomienky predkladateľka autoremedúrou zmenila v § 4 výraz „pred cintorínom na Mramorovej ulici“ na výraz „pred cintorínom na Šamorínskej ulici“. V ďalšej diskusii poslankyňa Čierna a poslanec Kubiš upozornili na nelegálne varenie a predaj guláša pri ZŠ na Bieloruskej ulici, ktoré musí byť zaznamenané aj na kamerovom systéme. Starostka mestskej časti ubezpečila poslancov, že mestská časť požiada stanicu mestskej polície o preverenie tohto konania.
Po ukončení diskusie miestne zastupiteľstvo prijalo

UZNESENIE č. 419/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený návrh Všeobecne záväzného  nariadenia Mestskej časti Bratislava – Podunajské Biskupice č. 4/2014 zo dňa 04.11.2014 o podmienkach predaja výrobkov a poskytovania služieb na trhových miestach na území Mestskej časti Bratislava – Podunajské Biskupice.

za: 14 – jednomyseľne

06)

k bodu 06)		Monitorovacia správa o plnení programového rozpočtu MČ Bratislava – Podunajské Biskupice k 30.06.2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 420/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
monitorovaciu správu o plnení programového rozpočtu Mestskej časti Bratislava - Podunajské Biskupice k 30.6.2014.

za: 14 – jednomyseľne

k bodu 07)		Úprava programového rozpočtu č. 4 MČ Bratislava – Podunajské Biskupice na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 421/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
úpravu č. 4 programového rozpočtu  Mestskej časti Bratislava - Podunajské Biskupice na rok 2014 v nasledovnej štruktúre
         
	Schválený rozpočet	Rozpočet 
po úprave č. 3	Úprava rozpočtu	Upravený rozpočet	
			+ / -		
bežné príjmy	5 564 257 €	5 720 207 €	        + 19 078 €	5 739 285 €	
kapitálové príjmy	12 545 854 €	12 545 854 €	0 €	12 545 854 €	
finančné operácie	0 €	817 436 €	0 €	817 436 €	
príjmy spolu	18 110 111 €	19 083 497 €	+ 19 078 €	19 102 575 €	
					
bežné výdavky	5 564 257 €	5 756 612 €	+ 19 078 €	5 775 690 €	
kapitálové výdavky	12 525 101 €	13 306 132 €	0 €	13 306 132 €	
finančné operácie	20 753 €	20 753 €	0 €	20 753 €	
výdavky spolu	18 110 111 €         	19 083 497 €	+ 19 078 €	19 102 575 €	

07)

B.	b e r i e   n a  v e d o m i e   rozpočtové opatrenie
1. medzipoložkový presun finančných prostriedkov
2. presun finančných prostriedkov podľa funkčnej rozpočtovej klasifikácie

za: 14 – jednomyseľne

k bodu 08)		Návrh rozpočtu MČ Bratislava – Podunajské Biskupice na obdobie rokov 2015 – 2017. 

Materiál uviedla starostka mestskej časti PhDr. Ožvaldová. Po otvorení diskusie poslankyňa Čierna uviedla, že sa na ňu obrátili občania zo sídliska s požiadavkou na výstavbu nového objektu miestneho úradu spojeného s kultúrnym zariadením. Navrhuje odpredať objekty Domu kultúry Vesna a miestneho úradu na Žiackej ulici a získané finančné prostriedky použiť na realizáciu výstavby tohto objektu na sídlisku. Na návrh odpovedala starostka mestskej časti. Ubezpečila poslancov, že pozemok na Uzbeckej ulici mestská časť vyčlenila, doteraz ho drží a aj bude držať na tento účel. Predajom menovaných dvoch objektov však mestská časť nezíska dostatok finančných prostriedkov na výstavbu, t.j. takýto objekt nie je možné vybudovať z vlastných zdrojov. Preto je potrebné v prvom rade zabezpečiť financovanie stavby. Akonáhle bude možné získať finančné prostriedky na tento účel z fondov, samozrejme mestská časť o ne požiada. K tomuto stanovisku sa pripojil aj poslanec Černý. V ďalšej diskusii poslanec Dej poukázal na nízky rozpočet v oblasti údržby verejnej zelene a základného vzdelania. Na pripomienku odpovedala vedúca oddelenia ekonomického a správy majetku Ing. Paracková. Uviedla, že podľa platnej legislatívy sa rozpočet musel pripraviť na úrovni schváleného rozpočtu predošlého roka. Obe spomenuté položky sa budú upravovať smerom nahor hneď v prvej úprave rozpočtu v r. 2015.
Nakoľko sa do diskusie už nikto neprihlásil, starostka mestskej časti dala hlasovať o navrhnutom uznesení a miestne zastupiteľstvo prijalo

UZNESENIE č. 422/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.	Návrh rozpočtu Mestskej časti Bratislava - Podunajské Biskupice na rok 2015 ako vyrovnaný v tejto štruktúre:
 
bežné príjmy			  5 599 394 €
kapitálové príjmy		  8 935 840 €
príjmy spolu			14 535 234 €		

bežné výdavky		  5 599 394 €	        
kapitálové výdavky		  8 915 087 €	  
finančné operácie		       20 753 €    
 			výdavky spolu		14 535 234 €

08)

2.	Návrh programového rozpočtu Mestskej časti Bratislava - Podunajské Biskupice na rok 2015
B.  b e r i e   n a   v e d o m i e

1.	Návrh rozpočtu Mestskej časti Bratislava - Podunajské Biskupice na roky 2016  
a 2017  ako predbežné nezáväzné hodnoty príjmov a výdavkov v tejto štruktúre:

					    rok 2016			    rok 2017

bežné príjmy			  5 750 731 €			  5 719 952 €
kapitálové príjmy 		  5 407 031 €			       50 753 €   
príjmy spolu			11 157 762 €			  5 770 705 €
 
bežné výdavky		  5 750 731 € 			  5 719 952 €
kapitálové výdavky		  5 386 278 €			       30 000 €
finančné  operácie		       20 753 €			       20 753 €
výdavky spolu		11 157 762 €			  5 770 705 €

2.	Návrh programového rozpočtu Mestskej časti Bratislava - Podunajské Biskupice na roky 2016 a 2017

za: 13		proti: 0		zdržal sa: 1

k bodu 09)	Prenájom tepelno-technických zariadení Bytového podniku PB, s.r.o.

Materiál uviedla konateľka Bytového podniku Podunajské Biskupice, s.r.o. Ing. Janošovová. Vo svojom úvodnom slove okrem iného zdôraznila, že predložený návrh sa predkladá na schválenie výlučne na základe požiadavky vlastníkov bytov, ktorý po prenájme predmetných tepelno-technických zariadení predpokladajú zníženie ceny tepla. Po otvorení diskusie poslanec Černý informoval, že on sám bol účastný rokovaní s obyvateľmi ohľadne tejto problematiky. Potvrdil, že malý výrobcovia tepla sú v súčasnosti znevýhodňovaní cenotvorbou tepla a po prepočtoch zistil, že po schválení tohto prenájmu vlastníci dotknutých bytov ušetria za rok priemerne 500 Eur. Poslankyňa Filová informovala, že fi Dalkia znižuje pre rok 2015 cenu tepla. Poslankyňa Čierna požiadala, aby v prípade schválenia návrhu, boli občania informovaní o týchto zmenách prostredníctvom Biskupických novín.
Nakoľko sa do diskusie už nikto neprihlásil, starostka mestskej časti dala hlasovať o navrhnutom uznesení a miestne zastupiteľstvo prijalo

UZNESENIE č. 423/2010-2014
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
zmenu prevádzkovania tepelných zdrojov na Kazanskej 19, Baltskej 21 a Estónskej 53 vo forme prenájmu pre spoločnosť Dalkia Podunajské Biskupice, s.r.o.

09)

B.	 o d p o r ú č a
uzavrieť zmluvný vzťah o prenájme nebytového priestoru a tepelno-technického zariadenia so spoločnosťou Dalkia Podunajské Biskupice, s.r.o. pre tepelné zdroje na Kazanskej 19, Baltskej 21 a Estónskej 53 s účinnosťou od 1.1.2015 za odplatu ročného nájmu v jednotlivých rokoch nasledovne:

rok 2015		23 064 Eur
rok 2016		22 518 Eur
rok 2017		15 882 Eur
rok 2018		  4 699 Eur
rok 2019 – 2035	  2 284 Eur

Uvedené ročné nájmy sú bez DPH.

za: 14 – jednomyseľne

k bodu 10)	Návrh na schválenie nájmu služobného bytu v priestoroch ZŠ Podzáhradná na dobu určitú do 31.08.2015 s možnosťou predĺženia nájmu, v prípade predĺženia pracovného pomeru v prospech Milana Rapča, ktorý pracuje v ZŠ Podzáhradná ako školník.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 424/2010-2014
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
nájom služobného bytu v priestoroch ZŠ Podzáhradná na dobu určitú do 31. 08. 2015 s možnosťou predĺženia nájmu, v prípade predĺženia pracovného pomeru v prospech Milana Rapča, ktorý pracuje v ZŠ Podzáhradná ako školník

B.	u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu 
A  tohto uznesenia a predložiť  na podpis oprávneným osobám

za: 14 – jednomyseľne

10)

k bodu 11)	Návrh na zrušenie uznesenia č. 124/2010-2014 zo zasadnutia MiZ MČ Bratislava – Podunajské Biskupice a návrh nájmu nebytových priestorov v ZS na Lotyšskej ul.č. 1 o výmere 53,19 m2 na dobu určitú do 31.12.2018 v k.ú. Podunajské Biskupice formou obchodnej verejnej súťaže v zmysle § 9a zákona č. 258/2009 zo dňa 16.06.2009.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 425/2010-2014
Miestne zastupiteľstvo Mestskej časti Bratislava – Podunajské Biskupice

A.	r u š í
uznesenie č. 124/2010-2014 zo zasadnutia Miestneho zastupiteľstva Mestskej časti Bratislava – Podunajské Biskupice dňa 14.02.2012

B.   s c h v a ľ u j e
nájom  nebytových priestorov v zdravotnom stredisku na Lotyšskej ul. č. 1, o výmere 53,19 m2 na dobu určitú do 31.12.2018 len na poskytovanie zdravotníckych služieb v k.ú. Podunajské Biskupice, formou obchodnej verejnej súťaže v zmysle § 9a Zákona č. 258/2009 zo dňa 16.06.2009 s nasledovnými podmienkami:

I. Podmienky obchodnej verejnej súťaže	

Obchodnú verejnú súťaž vyhlási Miestny úrad Mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov  podľa § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie nájomnej zmluvy k predmetnému pozemku .

1. Prenajímateľ (budúci vyhlasovateľ):
 
Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže

nájom nebytových priestorov len na poskytovanie zdravotníckych služieb v zdravotnom stredisku na Lotyšskej ul., celková výmera: 53,19 m2 (z toho ambulancie: 36,70 m2, ostatné priestory 16,49 m2) na dobu určitú do 31. 12. 2018 (v zmysle uznesenia č. 89/2008/MZ zo dňa 16.12.2008). Mestská časť  Bratislava – Podunajské Biskupice na základe delimitačného protokolu zo dňa 31.10.1997 je správcom nehnuteľnosti – objektu zdravotného strediska na Lotyšskej ul. č. 1, súpisné číslo č. II – 5178, postaveného na parc. č. 5475. Nehnuteľnosť je zapísaná na LV č. 3923 Hlavného mesta SR Bratislavy, vedená na Správe katastra pre k. ú. Podunajské Biskupice.

11)

3. Kontaktná osoba vyhlasovateľa:

Meno a priezvisko: Vlasta Pavlačková
Číslo telefónu: 02/40209230
E-mail: vlasta-pavlackova@mupb.sk
Fax: 02/45 248 264

4. Požadované náležitosti súťažného návrhu na uzavretie nájomnej zmluvy:

Súťažný návrh musí obsahovať:

a)	názov a sídlo, IČO predkladateľa – ak ide o právnickú osobu, číslo účtu,
b)	meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu,
c)	meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu,
d)	záväznú ponuku,
e)	originál živnostenského listu alebo výpisu z obchodného registra alebo iný príslušný doklad o registrácii subjektu,
f)	predmet žiadosti o prenájom, 
g)	výšku navrhovaného nájmu za predmetný nebytový priestor.

5. Podmienky účasti v súťaži a súťažné podmienky:
 
5.1.	Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 15,- Eur a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5. 9. Táto náhrada sa účastníkom súťaže nevracia.
5.2.	Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.
5.3.	Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.
5.4.	Uchádzači sú povinní predložiť čestné prehlásenie (štatutárneho zástupcu v prípade právnickej osoby) o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.
5.5.	Súťažný návrh musí byť spracovaný v slovenskom jazyku.
5.6.	Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.
5.7.	Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.
5.8.	Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

12)

5.9.	Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 825 61 Bratislava v zalepenej obálke s uvedením mena a poštovej adresy s označením: „Obchodná verejná súťaž nájom nebytových priestorov v zdravotnom stredisku na Lotyšskej ul., k. ú. Podunajské Biskupice  NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 12.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.
5.10.	Obhliadku nebytových priestorov bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.
Súťažné podmienky a podklady bude možné prevziať u Vlasty Pavlačkovej, pracovníčky EO a SM na Miestnom úrade Bratislava – Podunajské Biskupice.
5.11.	Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.
5.12.	Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.
5.13.	Vyhlasovateľ a vybratý účastník súťaže uzatvoria nájomnú zmluvu do 30 dní odo dňa vyhlásenia výsledku súťaže. V prípade, že návrh nájomnej zmluvy predložený vyhlasovateľom nebude víťazným uchádzačom podpísaný v lehote do 30 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie nájomnej zmluvy.
5.14.	Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.
5.15.	Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.
5.16.	Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
5.17.	Vyhlasovateľ si vyhradzuje právo predlžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
5.18.	Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaže a účastníci súťaže v plnej miere znášajú všetky náklady s ich účasťou v súťaži.
5.19.	Vyhlasovateľ si vyhradzuje právo uzatvoriť nájomnú zmluvu výlučne len s víťazom súťaže.

13)

6. Kritéria pre posudzovanie súťažných návrhov:

    6.1.      Kritériom pre posudzovanie súťažných návrhov je najvyššia ponúknutá cena. 
    Minimálna cena musí byť stanovená v súlade so Všeobecne záväzným nariadením     Mestskej časti Bratislava – Podunajské Biskupice č. 6/2012 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a s prenájmom pozemkov v majetku a správe mestskej časti, schváleného Uznesením č. 211/2010-2014 zo dňa 11. 12. 2012 (znenie VZN je sprístupnené na www. mupb.sk). 
6.2.	K cene nájomného sa pripočíta úhrada zálohových platieb za spotrebu energií  
            a služieb v mesačných splátkach vo výške 117, 94 Eur.
6.3.      Predmetný nebytový priestor je určený len na poskytovanie zdravotníckych služieb.

 7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže.
V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

V prípade, že sa do obchodnej verejnej súťaže neprihlási žiadny záujemca, je možné obchodnú verejnú súťaž opätovne vyhlasovať v pravidelných intervaloch, až kým nedôjde k výberu najvhodnejšieho návrhu.

II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa, t. z. www.mupb.sk, ako aj na úradnej tabuli Miestneho zastupiteľstva Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.
Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t. z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.
C.  u k l a d á
prednostke miestneho úradu zabezpečiť vyhlásenie obchodnej verejnej súťaže  a následne uzatvorenie nájomného vzťahu na nájom nebytových priestorov s víťazom obchodnej verejnej súťaže..

za: 14 – jednomyseľne

k bodu 12)		Návrh na predĺženie bezplatného užívania časti nebytových priestorov o výmere 152,35 m2 na dobu určitú do 30.04.2020 v objekte bývalých detských jaslí na Latorickej ul.č. 4 v prospech občianskeho združenia Materské centrum Podunajské Biskupice.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

14)

	UZNESENIE č. 426/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
predĺženie bezplatného užívania časti nebytových priestorov o výmere 152,35 m2 na dobu určitú do 30.04.2020 v objekte bývalých detských jaslí na Latorickej ul. č. 4 v prospech občianskeho združenia Materské centrum Podunajské Biskupice.

B.  u k l a d á
prednostke miestneho úradu zabezpečiť vypracovanie dodatku k nájomnej zmluve o užívaní nebytových priestorov v zmysle uznesenia a predložiť ich na podpis oprávneným osobám.

za: 14 – jednomyseľne

k bodu 13)		Nájom pozemku parc.č. 4080/4 – záhrady na Popradskej ul. o výmere 397 m2 na dobu neurčitú v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.06.2009 podľa § 9a v prospech Ladislava Fröhlicha, Znievska 6, 851 06 Bratislava, ako víťazovi obchodnej verejnej súťaže.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 427/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom pozemku parc. č. 4080/4 – záhrady na Popradskej ul.  o výmere 397  m2 na dobu neurčitú v k. ú. Podunajské Biskupice v zmysle zákona č. 258/2009 Z. z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16. 06. 2009 podľa § 9a v prospech  Ladislava Fröhlicha, Znievska 6, 851 06 Bratislava ako víťazovi obchodnej verejnej súťaže za výšku nájomného 0,36 €/m2/rok za účelom užívania záhrady.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu 
A  tohto uznesenia a predložiť  na podpis oprávnenej osobe.

za: 14 – jednomyseľne

15)

k bodu 14)		Návrh prechodu nájmu pozemkov parc.č. 5008/2 – záhrada o výmere 119 m2, parc.č. 5009/1 – zastavané plochy a nádvoria o výmere 256 m2, parc.č. 5009/2 – zastavané plochy a nádvoria o výmere 55 m2 na dobu neurčitú na Kovovej ul.č. 9945/10, k.ú. Podunajské Biskupice v prospech: Helena Šarköziová, Bodrocká 5049/18, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 428/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e

prechod nájmu pozemkov: 
parc. č. 5008/2 – záhrady  o výmere 119 m2 
parc. č. 5009/1 – zastavané plochy a nádvoria o výmere 256 m2
parc. č. 5009/2 – zastavané plochy a nádvoria o výmere 55 m2
na dobu neurčitú na Kovovej  ul. č. 9945/10, k. ú. Podunajské Biskupice  
v prospech: Helena Šarköziová, Bodrocká 5049/18, 821 07 Bratislava

ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16.06.2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcu.

B.  u k l a d á
prednostke miestneho úradu zabezpečiť vypracovanie nájomnej zmluvy v zmysle bodu A tohto uznesenia a predložiť  na podpis.

za: 14 – jednomyseľne

k bodu 15)		Návrh prechodu nájmu nebytových priestorov a spoločných priestorov o celkovej výmere 114,90 m2 na dobu určitú do 31.12.2018 v ZS na Lotyšskej ul.č. 1, k.ú. Podunajské Biskupice v prospech: LEKÁREŇ V KRUHU, s.r.o., IČO: 44 470 291, RNDr. Pavel Rác – konateľ, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

16)

	UZNESENIE č. 429/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
prechod nájmu nebytových priestorov a spoločných priestorov o celkovej výmere 114,90 m2 na dobu určitú do 31. 12. 2018 v zdravotnom stredisku na Lotyšskej ul. č. 1, k. ú. Podunajské Biskupice  v prospech: LEKÁREŇ V KRUHU s.r.o., IČO: 44 470 291, RNDr. Pavel Rác – konateľ 
ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcu.

B.  u k l a d á
prednostke miestneho úradu zabezpečiť vypracovanie dodatku k nájomnej zmluve v zmysle bodu A tohto uznesenia a predložiť  na podpis.

za: 14 – jednomyseľne

k bodu 16)		Návrh na zvýšenie výmery časti pozemku parc.č. 5543/1 o výmere 8 m2 ako manipulačného priestoru za účelom predaja kvetín pred predajným stánkom na trhovisku na Latorickej ul., k. ú. Podunajské Biskupice.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 430/2010-2014
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom  časti pozemku parc. č. 5543/1 o výmere 8 m2 ako manipulačného priestoru za účelom predaja kvetín pred predajným stánkom na trhovisku na Latorickej ulici, k. ú. Podunajské Biskupice pre žiadateľku p. Ivetu Sadloňovú na dobu neurčitú za cenu v zmysle VZN č. 6/2012

B.  u k l a d á
prednostke miestneho úradu zabezpečiť vypracovanie dodatku k nájomnej zmluve v zmysle uznesenia a predložiť ich na podpis oprávneným osobám.

za: 14 – jednomyseľne

17)

k bodu 17)		Informácia o nájme nebytových priestorov nachádzajúcich sa v ZŠ v zriaďovateľskej pôsobnosti MČ Bratislava – Podunajské Biskupice na školský rok 2014/2015 ku dňu 08.10.2014.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 431/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú informáciu o nájme nebytových priestorov nachádzajúcich sa v základných školách v zriaďovateľskej pôsobnosti Mestskej časti Bratislava – Podunajské Biskupice na školský rok 2014/2015 ku dňu 08.10.2014.

za: 14 – jednomyseľne

k bodu 18)		Informatívna správa o množstvách vyťažených štrkopieskov v zmysle Zmluvy č. 076 07 11 3 33 o nájme pozemku zo dňa 31.08.2011 so spoločnosťou SEHRING BRATISLAVA, s.r.o., IČO: 35 762 021.

Materiál uviedla prednostka miestneho úradu Ing. Janigová. V diskusii sa poslanec Dej informoval na splátkový kalendár uzatvorený medzi mestskou časťou a spoločnosťou SEHRING BRATISLAVA, s.r.o.. Prednostka miestneho úradu potvrdila, že spoločnosť uzavretý splátkový kalendár dodržiava tak, ako je uvedené v materiály. Poslanec Kubiš pripomenul záväzok spoločnosti, že po ukončení ťažby štrku spoločnosť upraví okolie na rekreačné účely. Starostka mestskej časti ubezpečila, že po skončení prvej etapy ťažby v budúcom roku mestská časť zabezpečí kontrolu dodržania tohto záväzku. Miestne zastupiteľstvo bez ďalšej diskusie prijalo

	UZNESENIE č. 432/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú informatívnu správu  o množstvách vyťažených štrkopieskov v zmysle  Zmluvy č. 076 07 11 3 33 o nájme pozemku  zo dňa 31. 08. 2011 so spoločnosťou SEHRING BRATISLAVA , s. r. o., IČO: 35 762 021

za: 14 – jednomyseľne

18)

k bodu 19)		Vyhodnotenie priebehu a údržby verejnej a cestnej zelene v r. 2014 a návrh koncepcie údržby na rok 2015.

Materiál uviedla starostka mestskej časti PhDr. Ožvaldová. Po otvorení diskusie poslanec Dej poukázal na nedostatočne spracovanú časť materiálu a to návrhu koncepcie údržby na rok 2015. Predkladateľka materiálu predmetnú časť materiálu stiahla s tým, že sa prepracuje. Keďže sa do diskusie už nikto neprihlásil dala hlasovať o časti A. návrhu uznesenia a miestne zastupiteľstvo prijalo

UZNESENIE č. 433/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predložený materiál - vyhodnotenie priebehu údržby verejnej a cestnej zelene za rok 2014.

za: 14 – jednomyseľne

k bodu 20)		Návrh Operačného plánu zimnej údržby miestnych komunikácií III. a IV. Triedy na území MČ Bratislava – Podunajské Biskupice na obdobie od 01.12.2014 do 28.02.2015.  

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 434/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený Návrh operačného plánu zimnej údržby miestnych komunikácií III. a IV. triedy na území Mestskej časti Bratislava – Podunajské Biskupice na obdobie od 01.12.2014 do 28.02.2015.

za: 14 – jednomyseľne

k bodu 21)	Návrh na poskytnutie finančného príspevku pri narodení dieťaťa.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

19)

	UZNESENIE č. 435/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie  finančného príspevku  pri narodení dieťaťa v kalendárnom roku od 1. 1. 2015 do 31. 12. 2015 vo výške 50,- €.
Podmienkou poskytnutia príspevku  je predloženie originálu rodného listu  dieťaťa  a zabezpečenie jeho starostlivosti  v spoločnej domácnosti.
 Príspevok bude poskytnutý rodičovi, ktorý sa preukáže trvalým bydliskom  v OP v Mestskej časti Bratislava - Podunajské Biskupice. Žiadateľ je povinný predmetné trvalé bydlisko zdokladovať evidenčným listom od správcu objektu (okrem rodinných domov), kde je dieťa prihlásené ako člen domácnosti. 
Potvrdenie o preukázaní bývania žiadateľa v mestskej časti  musí  jasne  preukázať, že  žiadateľ  na uvedenej adrese býval pred narodením dieťaťa a najneskôr v deň narodenia dieťaťa.
	Príspevok sa bude vyplácať v príslušnom kalendárnom roku narodenia dieťaťa.
	Pri deťoch narodených od 1. novembra 2015 si žiadateľ môže uplatniť príspevok najneskôr do konca februára roku 2016.
	Pre žiadateľov zabezpečujúcich náhradnú rodičovskú starostlivosť platia všetky uvedené podmienky.
	Pri žiadateľoch, ktorým sa narodili trojčatá  /alebo viac/ situáciu rieši osobitný predpis.
	Vyplácanie príspevku sa bude realizovať bezhotovostným prevodom na číslo bankového účtu zadané rodičom. V prípade, ak rodič nemá otvorený bankový účet, vyplácanie príspevku sa bude realizovať v hotovosti, z pokladne miestneho úradu.

za: 14 – jednomyseľne

k bodu 22)		Návrh na schválenie dodatkov k zmluvám o poskytovaní stravovania pre dôchodcov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 436/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie stravovania pre dôchodcov v zmysle znenia navrhnutých dodatkov k zmluvám na stravovanie s reštauračnými zariadeniami Bistro na Detskom ihrisku, Dudvážska ulica, East restaurant Podunajská č. 5, a Ceder Consulting Company, s.r.o. Bieloruská ulica č. 3, Bratislava. 
za: 14 – jednomyseľne

20)

k bodu 23)		Návrh na určenie sobášnych dní, obradnej miestnosti a doby pri uzatváraní manželstva na rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 437/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený návrh Určenie sobášnych dní, obradnej miestnosti a doby pri uzatváraní 
manželstva na rok 2015.

za: 14 – jednomyseľne

k bodu 24)	Návrh plánu kultúrnych podujatí na rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 438/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kultúrnych podujatí na rok 2015.

za: 14 – jednomyseľne

k bodu 25)	Návrh plánu činnosti Miestnej knižnice Podunajské Biskupice na rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 439/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán  činností Miestnej knižnice Podunajské Biskupice  na rok 2015, uznesením č. 439/2010-2014.	

za: 14 – jednomyseľne

21)

k bodu 26)	Rámcový plán práce MiZ MČ Bratislava – Podunajské Biskupice na rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 440/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený rámcový plán práce Miestneho zastupiteľstva mestskej časti Bratislava – Podunajské Biskupice na rok 2015 vrátane termínovníka zasadnutí.

za: 14 – jednomyseľne

k bodu 27)	Rôzne.

a)	Starostka mestskej časti informovala poslancov o:

1.	nasledovných zmenách organizačnej štruktúry miestneho úradu:

V zmysle zákona č. 369/1990 Zb. – o obecnom zriadení, § 13, ods. 4, písmeno d) starostka MČ informuje obecné zastupiteľstvo o zmenách organizačného poriadku Miestneho úradu Mestskej časti Bratislava – Podunajské Biskupice:

- v priamom podriadení prednostu úradu sa dňom 14.07.2014 vytvorilo nové pracovné miesto   ,,Referát preverovania sťažností a podnetov “ s kratším denným úväzkom;
-  dňom 01.10.2014 sa pracovné miesto ,,Koordinátor opatrovateľov a referát správy
registratúry “ rozdelilo na dve pracovné miesta a to ,,Koordinátor opatrovateľov“ s 37,5 hod. týždenným úväzkom a ,,Referát správy registratúry“ s kratším pracovným úväzkom;
-  na referáte životného prostredia, odpadového a cestného hospodárstva sa dňom 01.11.2014 vytvorilo ďalšie pracovné miesto (v poradí ôsme) ,,Robotník VPP“ s 37,5 hod. týždenným úväzkom.

2.	ďalšom pripravovanom stretnutí starostov okolitých obcí po voľbách do orgánov samosprávy obcí ohľadne výstavby rýchlostnej cesty R7;

3.	ďalších rokovaniach na úrovni vlády SR týkajúcich sa prípravy výstavby diaľnice D4 a rýchlostnej komunikácie R7. Ďalšie rokovanie sa uskutoční po komunálnych voľbách. Na októbrovom rokovaní Mestského zastupiteľstva hl.m. SR Bratislavy budú prerokovávané aj zmeny a doplnky územného plánu 05 týkajúce sa zmeny koridoru diaľnice D4. Ubezpečila, že všetci zainteresovaní pracujú tak, aby výstavba rýchlostnej cesty R7 začala v r. 2015.

22)

b)	Poslanec Duranský informoval o zhodnotení stavu finančných prostriedkov n.f. Generácia 3000 a prijatom uznesení s tým, že z dôvodu nízkych príjmov sa finančné prostriedky nemôžu prerozdeľovať, ale budú použité na správu fondu v r. 2015, neinvestičný fondu sa neruší, ale fond bude zapísaný do registra oprávnených právnických osôb na prijímanie 2% podielu zaplatenej dane z príjmu za zdaňovacie obdobie roka 2014.

c)	Poslanec Černý informoval poslancov, že prihlásil ZŠ Podzáhradná do grantovej súťaže. Škola bola vybratá a dostane tisíc Eur.

k bodu 28)	Interpelácie poslancov.

p. Krippel:  1.	Žiada osadiť kôš pre majiteľov psov pri ihrisku na Latorickej ul.

2.	Z dôvodu záujmu občanov Podunajských Biskupíc navrhol v Biskupických novinách zverejňovať aj termíny bohoslužieb v Mestskej časti Vrakuňa.
odpoveď:		Redaktorka Biskupických novín informovala, že už požiadala Farský úrad vo Vrakuni o zasielanie ich termínov bohoslužieb za účelom ich zverejňovania v Biskupických novinách.

                  3.	Vyjadril svoje pripomienky k novému ihrisku na Latorickej ulici:
	- chýbajú bránky na hokejbalovom ihrisku
	- tenisové ihrisko je potrebné oplotiť.

p. Nagy:	Žiadala o informáciu, či sa vybuduje chodník aj na ľavej strane Popradskej ulice.
odpoveď:	Reagovali poslanci mestského zastupiteľstva p. Jégh a p. Černý. Nakoľko sa jedná o mestskú komunikáciu, bude na novozvolených poslancoch mestského zastupiteľstva, aby pri tvorbe rozpočtu hl.m. SR Bratislavy na rok 2015 presadili túto požiadavku.

p. Kubiš:	Žiadal o informáciu v akom stave je prebratie objektu SPP na Podunajskej ulici.
odpoveď:	Odpovedal vedúci referátu ŽPDOaCH miestneho úradu Ing. Vandriak. Deň po tomto rokovaní je na miestnom úrade ďalšie rokovanie so zástupcami SPP k tejto problematike.

p. Čierna:  1.	 Skonštatovala, že Mestská časť Bratislava – Podunajské Biskupice nemá miestny spolok Červeného kríža.

                  2.	Ako predsedníčka komisie miestneho zastupiteľstva poďakovala starostke mestskej časti, PhDr. Fratričovej, PaedDr. Biksadskej, ako aj ostatným zamestnancom miestneho úradu za podporu a dobrú spoluprácu v celom končiacom sa volebnom období.

p. Černý:  	Informoval sa, aká výstavba začala na Dvojkrížnej ulici.
odpoveď:	Starostka mestskej časti informovala, že sa jedná o výstavbu skladov liekov spoločnosti Interfarm.

23)

p. Dej:	Požiadal o presunutie aktivít mestskej polície na sídlisko Medzi jarkami k ZŠ.
odpoveď:	Starostka mestskej časti ubezpečila poslanca, že opätovne požiada veliteľa MsP o zvýšenie ich činnosti pri zabezpečovaní verejného poriadku na sídlisku Medzi jarkami.

p. Bukvay:	Navrhol zobojsmerniť Popradskú ulicu.

p.Chmelíček: Požiadal v budúcnosti dokončiť chodníky v kruhu na Bieloruskej ul. 	a poďakoval Ing. Vandriakovi za okamžité vyriešenie problému pri likvidácii veľkého zlomeného konára pri MŠ Estónska.
odpoveď:	Na požiadavku dokončenia chodníkov odpovedal Ing. Vandriak s tým, že toto dokončenie chodníkov je už v pláne. 
                 
p. Filová:	Opätovne žiada zvýrazniť prechod pre chodcov na Kazanskej ul. oproti OD Hron.
odpoveď:	Nakoľko sa jedná o komunikáciu v správe hl.m. SR Bratislavy miestny úrad bude urgovať Magistrát hl.m. SR.

p. Jégh:	Poďakovala starostke mestskej časti, ako i všetkým zamestnancom miestneho úradu za spoluprácu v končiacom sa volebnom období 2010 – 2014.

k bodu 29)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva s poďakovaním za 4-ročnú úspešnú spoluprácu a so želaním osobných ako i pracovných úspechov v ďalšom období. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Zoltán Szabó			.......................................................

				František Chmelíček		.......................................................

Alžbeta  J a n č u l o v á
zapisovateľka